
Z A P I S N I K
44. sjednice Vijeća Mjesnog odbora Stari Retkovec
održane 27. siječnja 2024.
u sjedištu Mjesnog odbora, I. Retkovec 2a
s početkom u 19,00 sati
NAZOČNI ČLANOVI VIJEĆA:

Anto Ešegović, Mirko Bilanović, Miro Anušić,  Ivan Raić i Nives Tenjer.
NENAZOČNI ČLANOVI VIJEĆA: -
OSTALI NAZOČNI: -
Predsjedava Anto Ešegović, predsjednik Vijeća.

Zapisnik vodi Ivan Raič, potpredsjednik Vijeća.


Predsjednik konstatira da je nazočno pet od ukupno pet članova Vijeća, što znači da Vijeće može pravovaljano odlučivati, te otvara 44 sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst zapisnika 43. sjednice Vijeća, održane 16. prosinca 2024
Na prijedlog predsjednika Vijeće jednoglasno prihvaća uvrštenje dopunske točke  u predloženi dnevni red, koja glasi: 
· Zahtjev Tatjane Pekez kojim traži zakup nekretnine u vlasništvu Grada Zagreba označene kao  k.č.br. 8250/5 k.o. Dubrava – donošenje zaključka

Na prijedlog predsjednika Vijeće jednoglasno utvrđuje
D N E V N I   R E D
1. Prijedlog programa rada Vijeća mjesnog odbora Stari Retkovec za 2025.

2. Prijedlog zaključka o prijedlozima radova na održavanju asfalterskog programa 

nerazvrstanih cesta  na području Mjesnog odbora Stari Retkovec u 2025.

3. Zahtjev građana kojim traže izvid/očevid sigurnosti  prometa kod  autobusnog stajališta linije 269  u Ulici Roberta Škrnjuga – donošenje zaključka

4. Zahtjev Tatjane Pekez kojim traži zakup nekretnine u vlasništvu Grada Zagreba označene kao  k.č.br. 8250/5 k.o. Dubrava – donošenje zaključka

5. Zahtjev političke stranke Plavi grad za korištenjem prostora mjesne samouprave 

Stari Retkovec, I. Retkovec 2a

6. Pitanja, prijedlozi i obavijesti.

Ad 1.  Prijedlog programa rada Vijeća mjesnog odbora Stari Retkovec za 2025.

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.
U raspravi sudjeluju: Anto Ešegović, Ivan Raič, Mirko Bilanović i Nives Tenjer.

           Vijeće jednoglasno donosi
PROGRAM RADA 

VIJEĆA MJESNOG ODBORA STARI RETKOVEC ZA 2025.

(Tekst Programa prilaže se ovom zapisniku i njegov je sastavni dio.)

Ad 2.  Prijedlog zaključka o prijedlozima radova na održavanju asfalterskog programa 

nerazvrstanih cesta  na području Mjesnog odbora Stari Retkovec u 2025.

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

 Predsjednik otvara raspravu.

 U raspravi sudjeluju: Anto Ešegović, Ivan Raič, Mirko Bilanović i Nives Tenjer.

Vijeće jednoglasno donosi

ZAKLJUČAK

o prijedlozima redovnog održavanja asfalterskog programa nerazvrstanih cesta

na području Mjesnog odbora Stari Retkovec

1. Vijeće Mjesnog odbora Stari Retkovec traži da se u okviru održavanja nerazvrstanih cesta Plana malih komunalnih akcija Mjesnog odbora Stari Retkovec u 2025., realiziraju sljedeće akcije:

· VII Retkovec, odvojak kod k.br. 10

2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.
Ad 3. Zahtjev građana kojim traže izvid autobusnog stajališta u Ulici Roberta Škrnjuga – donošenje zaključka
Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

 Predsjednik otvara raspravu.

 U raspravi sudjeluju: Anto Ešegović, Ivan Raič, Mirko Bilanović i Nives Tenjer.

Vijeće jednoglasno donosi

Z A K L J U Č A K 

o zahtjevu  građana kojim traže izvid/očevid sigurnosti  prometa

kod autobusnog stajališta linije 269  u Ulici Roberta Škrnjuga
1. Razmotren je zahtjev gđe. Pašalić Ivanke kojim traži promjenu regulacije prometa odnosno  izvid/očevid sigurnosti prometa kod autobusnog stajališta linije 269 – Iver/Borongaj u Ulici Roberta Škrnjuga. Naime gđa. Pašačić smatra da su putnici ugroženi od strane osobnih automobila, dostavnih vozila i sl. obzirom vozila dolazeći iz smjera istoka, zapada i sjevera u smjeru juga prelaze preko pune linije autobusnog stajališta te skreću na nogostup na kojem putnici čekaju autobus čime je putnicima ugrožena sigurnost (dopis i fotografije u prilogu).

2. Vijeće prijedlog smatra opravdanim te predlaže nadležnom Gradskom uredu da po izvršenom očevidu, utvrdi opravdanost zahtjeva i mogućnost realizacije te Vijeće obavijesti o učinjenom. 

3. Ovaj Zaključak dostavlja se Vijeću Gradske četvrti na daljnje postupanje i gđi Ivanki Pašalić na znanje. 
Ad 4. Zahtjev  Tatjane Pekez kojim traži zakup nekretnine u vlasništvu Grada Zagreba označene kao  k.č.br. 8250/5 k.o. Dubrava – donošenje zaključka
Predsjednik usmeno obavještava nazočne o predmetu rasprave i odlučivanja 

Predsjednik otvara raspravu.
U raspravi sudjeluju: Anto Ešegović, Ivan Raič, Mirko Bilanović i Nives Tenjer.
           Vijeće jednoglasno donosi
Z A K L J U Č A K

o očitovanju o zahtjevu Tatjane Pekez kojom traži zakup nekretnine

u vlasništvu Grada Zagreba označene kao k.č.br. 8250/5 k.o. Dubrava 
1. Vijeće Mjesnog odbora je razmotrilo je  zamolbu Tatjane Pekez, Ulica Mirka Račkog 32, 10360 Sesvete, kojom se traži očitovanje Vijeća o zakupu zemljišta u vlasništvu Grada Zagreba označene kao k.č.br. 8250/5 k.o. dubrava površine 70m2 upisano u posjedovni list br. 7901 k.o. dubrava.

2. Vijeće je suglasno s zakupom predmetnog zemljišta, jer zbog svoje pozicije ne predstavlja javni interes, a osim toga na predmetnom zemljištu ne postoji potreba gradnje objekata javnih i društvenih sadržaja.
3. Ovaj zaključak dostavlja se Tatjani Pekez, Ulica Mirka Račkog 32, 10360 Sesvete
Ad 5. Zahtjev političke stranke Plavi grad za korištenjem prostora mjesne samouprave 

Stari Retkovec, I. Retkovec 2a
Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 
Predsjednik otvara raspravu.
U raspravi sudjeluju: Anto Ešegović, Ivan Raič, Mirko Bilanović i Nives Tenjer.

           Vijeće jednoglasno donosi
Z A K L J U Č A K

1. Političkoj stranci Plavi grad odobrava se  korištenje prostora u objektu mjesne samouprave Stari Retkovec, I. Retkovec 2a u slijedećim terminima:

· srijedom od 18,00 do 20,00 sati

·  korištenje prostora odobrava se na određeno vrijeme i teče od 27. siječnja 2025. do 9. svibnja 2025.

 2.  Prostore iz točke 1. ovog Zaključka koristiti će politička stranka Plavi grad bez naknade.
 3.  Političkoj stranci Plavi grad  obvezuje se   postupati s pažnjom dobrog gospodara u korištenju prostora.
  4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet civilnu zaštitu i sigurnost,  izdat će odobrenje o korištenju, a u skladu s ovim Zaključkom.
Ad 6. Pitanja, prijedlozi i obavijesti
Mirko Bilanović pita kada će biti postavljani uspornici na Željezničkoj cesti sukladno dobivenom Rješenju Gradskog ureda za mjesnu samoupravu, promet, civilnu zaštitu i sigurnost od 29. kolovoza 2024. 
Anto Ešegović pita u kojem vremenskom periodu će se postaviti prometno ogledalo na Željezničkoj cesti, kod raskrižja s Ulicom VII Retkovec sukladno dobivenom Rješenju Gradskog ureda za mjesnu samoupravu, promet, civilnu zaštitu i sigurnost od 15. travnja 2024. 
 Budući da se  više nitko nije javio za riječ predsjednik zatvara točku dnevnog reda te zaključuje sjednicu.

Dovršeno u 20, 20 sati.
KLASA: 026-08/25-003/257
URBROJ: 251-13-11-4/003-25-2
Zagreb, 27. siječnja 2025.
Zapisnik sastavio:
Ivan Raič
                                                                                                        Predsjednik Vijeća 
                                                                                              Mjesnog odbora Stari Retkovec

                                                                                                         Anto Ešegović

	Izvješće o glasanju na 44. sj. VMO Stari Retkovec dana 27. siječnja 2025.

